《沧海白云歌为姑苏陆弘道作》
明代·程本立

谁言黄河之水东流到海不复回，海潮日日去复来。

谁言天上白云斯须改变如苍狗，日日白云飞海口。

海潮日日来有期，白云日日海口飞。沧湾亲舍白云下，天涯游子何时归。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。